Ոստիկանապետը հայտարարեց, որ դատապարտում է ԱԱԾ տնօրեն Արթուր Վանեցյանի և ՀՔԾ պետ Սասուն Խաչատրյանի հեռախոսազրույցը գաղտնալսելու փաստը։ Օսիպյանը նշեց՝ գաղտնալսումը թույլատրվում է միայն օրենքով սահմանված կարգով։ Հարցին, թե ինչ-որ գաղտնալսվող սարքեր հայտնաբերվե՞լ են, ոստիկանապետը պատասխանեց. «Ես տեղեկացված չեմ, դա գործընթաց է, շարունակվում է, ես ինքս դատապարտում եմ դա, քանի որ գաղտնալսումը միայն թույլատրված է օրենքով սահմանված կարգով այն ծառայությունների կողմից, ովքեր դա անելու իրավունքն ունեն»։